CELEX: 32018R1909
Language: fi
Date: 2018-12-04 00:00:00
Title: Neuvoston asetus (EU) 2018/1909, annettu 4 päivänä joulukuuta 2018, asetuksen (EU) N:o 904/2010 muuttamisesta siltä osin kuin on kyse tietojenvaihdosta call off -varastojärjestelyjen asianmukaisen soveltamisen valvontaa varten

7.12.2018   
               
               
                  FI
               
               
                  Euroopan unionin virallinen lehti
               
               
                  L 311/1
               
            
         NEUVOSTON ASETUS (EU) 2018/1909,
         annettu 4 päivänä joulukuuta 2018,
         asetuksen (EU) N:o 904/2010 muuttamisesta siltä osin kuin on kyse tietojenvaihdosta call off -varastojärjestelyjen asianmukaisen soveltamisen valvontaa varten
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 113 artiklan,
         ottaa huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottaa huomioon Euroopan parlamentin lausunnon (1),
         ottaa huomioon Euroopan talous- ja sosiaalikomitean lausunnon (2),
         noudattaa erityistä lainsäätämisjärjestystä,
         sekä katsoo seuraavaa:
         
                     (1)
                  
                  
                     Sen varmistamiseksi, että neuvoston direktiivissä 2006/112/EY (3) käyttöön otettua call off-varastojärjestelyjen yksinkertaistamista voidaan valvoa asianmukaisesti, asiaa hoitavilla jäsenvaltioiden toimivaltaisilla viranomaisilla on oltava automaattinen pääsy tällaisia liiketoimia koskeviin verovelvollisilta kerättyihin tietoihin.
                  
               
                     (2)
                  
                  
                     Ottaen huomioon, että tämän asetuksen säännökset ovat tulosta neuvoston direktiivillä (EU) 2018/1910 (4) käyttöön otetuista muutoksista, tätä asetusta olisi sovellettava siitä päivästä alkaen, jona kyseisten muutosten soveltaminen alkaa.
                  
               
                     (3)
                  
                  
                     Neuvoston asetus (EU) N:o 904/2010 (5) olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 904/2010 21 artiklan 2 kohta seuraavasti:
            
                        1)
                     
                     
                        korvataan c alakohta seuraavasti:
                        
                                    ”c)
                                 
                                 
                                    niiden henkilöiden arvonlisäverotunnisteet, jotka ovat toteuttaneet b alakohdassa tarkoitettuja tavaroiden luovutuksia ja palvelujen suorituksia, ja niiden henkilöiden arvonlisäverotunnisteet, jotka ovat antaneet direktiivin 2006/112/EY 262 artiklan 2 kohdan mukaisesti tietoja henkilöistä, joilla on a alakohdassa tarkoitettu arvonlisäverotunniste;”
                                 
                              
                  
                        2)
                     
                     
                        korvataan e alakohdan johdantolause seuraavasti:
                        
                                    ”e)
                                 
                                 
                                    kunkin c alakohdassa tarkoitetun henkilön kullekin jonkin muun jäsenvaltion antaman arvonlisäverotunnisteen haltijalle toteuttamien b alakohdassa tarkoitettujen tavaroiden luovutusten ja palvelujen suoritusten kokonaisarvo ja kunkin henkilön osalta, joka on antanut tietoja direktiivin 2006/112/EY 262 artiklan 2 kohdan mukaisesti, hänen arvonlisäverotunnisteensa ja hänen antamansa tiedot kustakin henkilöstä, jolla on jonkin muun jäsenvaltion antama arvonlisäverotunniste, seuraavin edellytyksin:”
                                 
                              
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2020.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä joulukuuta 2018.
            
               
                  Neuvoston puolesta
               
               
                  Puheenjohtaja
               
               H. LÖGER
            
         
         
            (1)  Lausunto annettu 3. heinäkuuta 2018 (ei vielä julkaistu virallisessa lehdessä).
         
            (2)  EUVL C 283, 10.8.2018, s. 35.
         
            (3)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
         
            (4)  Neuvoston direktiivi (EU) 2018/1910, annettu 4 päivänä joulukuuta 2018, direktiivin 2006/112/EY muuttamisesta siltä osin kuin on kyse arvonlisäverojärjestelmän tiettyjen sääntöjen yhdenmukaistamisesta ja yksinkertaistamisesta jäsenvaltioiden välisen kaupan verotusta varten (katso tämän virallisen lehden sivu 3).
         
            (5)  Neuvoston asetus (EU) N:o 904/2010, annettu 7 päivänä lokakuuta 2010, hallinnollisesta yhteistyöstä ja petosten torjunnasta arvonlisäverotuksen alalla (EYVL L 268, 12.10.2010, s. 1).